**WEEK 3**

**1.UMUSHO OQONDILE**

Uyini umusho oqondile/ophelele

Umusho oqondile uzimele ongancikile kweminye.

Eg. Umama uyapheka

**Umusho oqondile uvamise ukuba nenhloko isilandiso kanye nomenziwa.**

Eg. Uthisha ubuza imibuzo

 **Inhloko**: uthisha

**Isilandiso**: ubuza

 **Umenziwa**: imibuzo

**Inhloko yomusho oqondile ingabekwa obala noma icashiswe.**

Eg. Bahambe bahambise izingane

**inhloko ecashile**: (bona)omalume

**isilandiso**:bahambise

**Umenziwa**: izingane

**Kuyenzeka umusho oqondile ube nenhloko ewumenzi engabikhona umenziwa**

Eg. Isikhathi siyagijima

**Inhloko ewumenzi**: isikhathi

**Isilandiso**: siyagijima

**Kuyenzeka futhi umusho oqondile ube nenhloko ewumenziwa kodwa engabikhona umenzi.**

Eg. Uthando luyaniselwa

**Inhloko ewumenziwa**: uthando

**Isilandiso**: luyaniselwa

**2. UMUSHO MBAXA**

Imisho eyinhlanganisela yileyo enezenzo ezingaphezu kwesisodwa ezihlanganiswe ngokomuntu siqu. Isibonelo: (Siyapheka) futhi (bawasha izitsha).

Umama uyapheka ngoba ubaba uyabuya kusasa

**Umusho oqondile**: Umama uyapheka

**Isihlanganiso:** Ngoba

**Umusho oncikile ochazayo**: Ubaba uyabuya kusasa

**Yiziphi izixhumanisi ezisetshenziswa emishweni ehlanganisiwe?**

Izixhumanisi nezimpawu zokukhuluma

• Izihlanganiso nemisho ehlanganisayo zisebenza ezingeni lomusho olula noma ombaxa:

• Abangaphansi: ukuthi, ngoba, nakuba, uma, njll. Ukuxhumanisa: futhi, noma, kodwa, ngenye indlela, ngakho, ngakho, njll.

**Ihlonzwa kanjani imisho ehlanganisiwe?**

Imisho elula yileyo enesimo esisodwa sesenzo, ngakho-ke, isilandiso esisodwa kuphela: USipho unabangane abaningi. ...

Imisho eyinhlanganisela yileyo enezenzo ezingaphezu kwesisodwa ezisesimweni somuntu, ngakho-ke, inezilandiso ezingaphezu kwesisodwa. Lapho uZama efika, ngishayele ucingo.

**UMSEBENZI**

1. Nikeza incazelo yomusho.
2. Nikeza izinhlobo zemisho
3. Hlanganisa le misho eqondile usebenzisa izihlanganiso ezifanele ukwakha imisho embaxa.

|  |  |
| --- | --- |
| **Umusho oqondile** | **Umusho ombaxa** |
| Izinsizwa zihaya ingoma.Izinsizwa ziya ejadwini. |  |
| Izinkomazi sezizosengwa.Izinkomazi ziyabuyiswa endlelweni. |  |
| Abantu bame umugqa.Abantu bazovela amaqembu abo. |  |
| Usithandile uNkulunkulu.Wasithumela indodana yakhe. |  |
| Usazogula.Udla kakhulu ushukela. |  |
| Umngane wami wayephuzile. Abazali bakhe bathukuthele. |  |

**3. UMUSHO OMAGATSHA**

**Umusho omagatshagatsha (complex sentence)**

Lolu hlobo lwemisho lwakhiwe imisho eminingi. Kukhona umusho omkhulu kanye nemisho ekhonzile. Uma kuhlukaniswa umusho omkhulu, akulindelekile ukuthikuvele nomenziwa, kodwa inhloko nesilandiso yikhona okwakha umusho omkhulu. Imisho ekhonzile ingachaza umshwana ochazayo noma okhanyisayo.

Eg.

**Ihhashi elixhugayo elimhlophe leqile esibayeni izolo ekhaya.**

**Umusho omkhulu**– Ihhashi leqile.

**Umshwana okhonzile ochazayo**– elixhugayo elimhlophe

**Umshwana okhonzile okhanyisayo**–esibayeni izolo ekhaya.

**Umama usiphekele uphuthu nemifino izolo ntambama**

**Umusho omkhulu**: Umama usiphekele uphuthu nemifino

**Umusho oncikile okhanyisayo**: izolo ntambama.

Lo musho ukhanyisa ukuthi isenzo senzeke nini

Lo musho unomenziwa babili(uphuthu nemifino)

**QAPHELA:**

Uma uchaza uphuthu nemfino ubuzoba umusho ochazayo kodwa cha akunjalo. Lona ukhanyisa inkathi okwenziwe ngayo isenzo sokupheka.

Umusho okhonzile uma umayelana nesenzo noma isibanjalo uyakhanyisa awuchazi. Kodwa uma umayelana noSobizo okuyibizo kanye nesabizwana. Lowo musho oncikile ochazayo.

**Umama wakwantuli usiphekele uphuthu nemifino izolo ntambama**

**Umusho omkhulu**: Umama upheka uphuthu nemifino

**Umusho oncikile ochazayo**: wakwaNtuli

**Umusho oncikile okhanyisayo**: izolo ntambama

**Ugogo wakwamkhize bamkhuthuzile emholweni**

**Umusho omkhulu**: Ugogo bamkhuthuzile

**Umusho oncikile ochazayo**:wakwaMkhize

**Umusho oncikile okhanyisayo**: emholweni (isilandiso)

**SIZOHAMBA EKUSENI UMA IZULU LINGANI**

**Umusho omkhulu**: Sizohamba ekuseni

**Umusho okhonzile okhanyisayo**: Uma izulu lingani

UMSEBENZI

1. Zakhele eyakho imisho ibe mibili uhlobo ngalunye
2. Oqondile
3. Ombaxa
4. Omagatsha
5. Funda lesi siqeshana esilandelayo utomule izinhlobo zemisho

Intombazane kamama endala iphumelele ngamalengiso. Uthisha nhloko wasesekoleni iVelangaye eNkandla ubahalalisele bonke izolo ephephandabeni. Abafundi abaphumelele bazohlonyuliswa ngezindondo zegolide ngomhla zingama-23 kuNdasa. Abangenzanga kahle bazonikezwa ithuba lesibili nakuba kulindeleke ukuthi bafunde ngokuzikhandla.